માતાપિતા પછી, કે કદાચ, સરખું સ્થાન જો કોઈનું છે તો તે શિક્ષકનું છે. એડમિશન આપતી અને લેતી વખતે પણ આ જ ભાવનાને પ્રમોટ કરવામાં આવે છે કે સ્કૂલ ટીચર પણ માતાપિતા જ છે અથવા ટીચર એ બીજી મા છે. “અને માં વઢે પણ પણ ખરી અને પ્રેમ પણ કરે” આ વાકયને ઘર ઘરમાં ટેગલાઇન બનાવવામાં આવી છે. પણ જ્યાં સુધી હું માનું છું ત્યાં સુધી હવેનાં સંજોગોમાં “માતા અને પિતા ” ના પ્રેમ અને સ્પર્શ સાથે કોઈ પણ સંબંધની કંપેરીઝન કરવી વ્યર્થ છે. જે જે લોકો ન્યૂઝ પેપર વાંચતા હશો તેઓ મારી વાત સાથે સંમત થશો જ. કોઈ પણ ન્યૂઝ પેપરની હેડલાઈન્સ જોઈએ તો અમુક જ પ્રકારના ન્યૂઝ વાંચવા મળે. ગુનો થાય તેની ખબર આપવાની સાથે સાથે તેને કેમ રોકાય તે વિશે ગુનો થયા બાદ જ ન્યૂઝ ચેનલ પર ચર્ચા કરવામાં આવે છે.